Ettepanek: NÕUKOGU OTSUS Euroopa Liidu seisukoha kohta, mis võetakse EMP Ühiskomiteesseoses EMP lepingu IV lisa (Energia) muutmisega /* SEC/2011/1330 lõplik - NLE 2011/0312 */





SELETUSKIRI 1. ETTEPANEKU TAUST Siseturu õiguskindluse ja ühtsuse tagamiseks peab EMP Ühiskomitee pärast asjaomaste ühenduse õigusaktide vastuvõtmist integreerima need võimalikult kiiresti Euroopa Majanduspiirkonna lepingusse. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED EMP Ühiskomitee otsuse eelnõuga (lisatud nõukogu otsuse ettepanekule) soovitakse muuta EMP lepingu IV lisa (Energia), et inkorporeerida nimetatud lepingusse Euroopa Parlamendi ja nõukogu 23. aprilli 2009. aasta direktiiv 2009/28/EÜ taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta. 3. ETTEPANEKU ÕIGUSLIK KÜLG EMP lepingu rakendamise korda käsitleva nõukogu määruse (EÜ) nr 2894/94 artikli 1 lõikega 3 on ette nähtud, et nõukogu kehtestab komisjoni ettepanekul seisukoha, mis tuleb ELi nimel selliste otsuste suhtes võtta. Komisjon esitab nõukogule EMP Ühiskomitee otsuse eelnõu, et nõukogu kiidaks selle heaks kui ELi seisukoha. Komisjon loodab, et ta saab ELi seisukoha EMP Ühiskomitees esitada esimesel võimalusel. 2011/0312 (NLE) Ettepanek: NÕUKOGU OTSUS Euroopa Liidu seisukoha kohta, mis võetakse EMP Ühiskomitees seoses EMP lepingu IV lisa (Energia) muutmisega EUROOPA LIIDU NÕUKOGU, võttes arvesse Euroopa Liidu toimimise lepingut, eelkõige selle artikli 114 lõiget 1, artikli 192 lõiget 1 ja artikli 218 lõiget 9, võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakenduskorra kohta,[1] eriti selle artikli 1 lõiget 3, võttes arvesse Euroopa Komisjoni ettepanekut ning arvestades järgmist: (1) Euroopa Majanduspiirkonna lepingu (edaspidi: „EMP leping”) IV lisa sisaldab energiat käsitlevaid erisätteid ja -korda. (2) Lepingusse tuleb inkorporeerida Euroopa Parlamendi ja nõukogu 23. aprilli 2009. aasta direktiiv 2009/28/EÜ taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta[2]. (3) Direktiiviga 2009/28/EÜ tunnistatakse kehtetuks Euroopa Parlamendi ja nõukogu direktiiv 2001/77/EÜ,[3] mis on lepingusse inkorporeeritud ja mis tuleb sellest tulenevalt lepingust välja jätta. (4) Norra jõupingutusi saavutada 2020. aastaks kehtestatud eesmärk suurendada taastuvatest energiaallikatest toodetud energia osakaalu energia summaarses lõpptarbimises tuleb vaadelda, võttes arvesse tema juba niigi suurt taastuvatest energiaallikatest toodetud energia osakaalu võrreldes ELi liikmesriikidega ning nõudluse ja pakkumisega seotud ebakindlust, mille põhjuseks on hüdroenergial põhineva energiatoomise ja külma kliima kombinatsioon, ON VASTU VÕTNUD KÄESOLEVA OTSUSE: Artikkel 1 ELi poolt EMP Ühiskomitees võetav seisukoht EMP lepingu IV lisa (Energia) kavandatava muutmise kohta tugineb käesolevale otsusele lisatud EMP Ühiskomitee otsuse eelnõule. Artikkel 2 Käesolev otsus jõustub selle vastuvõtmise päeval. (koht) … (kuupäev) Nõukogu nimel eesistuja LISA EMP ÜHISKOMITEE OTSUS […], […], millega muudetakse Euroopa Majanduspiirkonna lepingu IV lisa (Energia) EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98, ning arvestades järgmist: (1) Lepingu IV lisa on muudetud EMP Ühiskomitee […] otsusega nr […][4]. (2) Lepingusse tuleb inkorporeerida Euroopa Parlamendi ja nõukogu 23. aprilli 2009. aasta direktiiv 2009/28/EÜ taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta[5]. (3) Direktiiviga 2009/28/EÜ tunnistatakse kehtetuks Euroopa Parlamendi ja nõukogu direktiiv 2001/77/EÜ,[6] mis on lepingusse inkorporeeritud ja mis tuleb sellest tulenevalt lepingust välja jätta. (4) Norra jõupingutusi saavutada 2020. aastaks kehtestatud eesmärk suurendada taastuvatest energiaallikatest toodetud energia osakaalu energia summaarses lõpptarbimises tuleb vaadelda, võttes arvesse tema juba niigi suurt taastuvatest energiaallikatest toodetud energia osakaalu võrreldes ELi liikmesriikidega ning nõudluse ja pakkumisega seotud ebakindlust, mille põhjuseks on hüdroenergial põhineva energiatoomise ja külma kliima kombinatsioon, ON VASTU VÕTNUD KÄESOLEVA OTSUSE: Artikkel 1 Lepingu IV lisa muudetakse järgmiselt. 1. Punkti 19 (Euroopa Parlamendi ja nõukogu direktiiv 2001/77/EÜ) tekst jäetakse alates 1. jaanuarist 2012 välja. 2. Punkti 40 (komisjoni määrus (EL) nr 774/2010) järele lisatakse järgmine punkt: „41. 32009 L 0028: Euroopa Parlamendi ja nõukogu direktiiv 2009/28/EÜ, 23. aprill 2009, taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta (ELT L 140, 5.6.2009, lk 16). Käesolevas lepingus loetakse selle direktiivi sätteid järgmistes kohandustes: a) Direktiivi ei kohaldata Liechtensteini suhtes. b) Artikli 3 lõike 1 teist lauset ei kohaldata EFTA riikide suhtes. c) Artikli 4 lõikesse 2 lisatakse järgmine tekst: „Norra ja Island esitavad oma riikliku taastuvenergia tegevuskava EFTA järelevalveametile hiljemalt kuus kuud pärast seda, kui jõustub EMP Ühiskomitee otsus nr […], millega inkorporeeritakse lepingusse direktiiv 2009/28/EÜ.” d) Artikli 22 lõikesse 1 lisatakse järgmine tekst: „Norra ja Island esitavad aruande taastuvatest energiaallikatest toodetud energia kasutamise ja edendamise edusammude kohta hiljemalt 31. detsembriks 2013 ning seejärel iga kahe aasta järel. Viimane nõutav aruanne on hiljemalt 31. detsembriks 2021 esitatav viies aruanne.” e) I lisa punkti A lisatakse järgmine tekst: || Taastuvatest energiaallikatest toodetud energia osakaal energia summaarses lõpptarbimises, 2005 (S2005) || Taastuvatest energiaallikatest toodetud energia osakaal energia summaarses lõpptarbimises – eemärk aastaks 2020 (S2020) Island || 55,0 % || 64 % Norra || 58,2 % || 67,5 % Artikkel 2 Direktiivi 2009/28/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentne. Artikkel 3 Käesolev otsus jõustub […], tingimusel et EMP Ühiskomiteele on esitatud kõik lepingu artikli 103 lõike 1 kohased teated*. Artikkel 4 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, […] EMP Ühiskomitee nimel eesistuja EMP Ühiskomitee sekretärid [1] EÜT L 305, 30.11.1994, lk 6. [2] ELT L 140, 5.6.2009, lk 16. [3] EÜT L 283, 27.10.2001, lk 33. [4] ELT L […], […], lk […]. [5] ELT L 140, 5.6.2009, lk 16. [6] EÜT L 283, 27.10.2001, lk 33. * [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]